|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és** **Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 487 46 04 Bojan.greguric@vojvodina.gov.rs |
|  | SZÁM: 000218448 2025 09427 005 001 084 011 | KELT: 2025. január 29. |

A nemzeti kisebbségek – nemzeti közösségek helyzetének előmozdítására, valamint a multikulturalizmus és a tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 7. szakasza, a Vajdaság Autonóm Tartomány 2025. évi költségvetéséről szóló tartományi képviselőházi rendelet (VAT Hivatalos Lapja, 57/2024. szám) 11. és 12. szakaszai, 23. szakaszának 4. bekezdése, valamint 25. és 26. szakaszai, továbbá a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám ‒ más rendelet, 37/2016., 29/2017., 24/2019., 66/2020. és 38/2021. szám) 37. szakasza, az egyesületek által megvalósítandó közérdekű programok ösztönzésére szolgáló eszközökről, illetve a programok finanszírozásához szükséges hiányzó forrásrészekről szóló rendelet (az SZK Hivatalos Közlönye, 16/2018. szám) 6. szakasza, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság Vajdaság autonóm tartományi multikulturalizmus és tolerancia előmozdítását és fejlesztését célzó költségvetési eszközeinek 2025. évi odaítéléséről szóló szabályzat (VAT Hivatalos Lapja, 5/2025. szám) 3. szakasza alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**hirdet

**VAJDASÁG AUTONÓM TARTOMÁNY TERÜLETÉN A MULTIKULTURALIZMUS ÉS A NEMZETEK KÖZÖTTI TOLERANCIA MEGŐRZÉSÉRE ÉS ÁPOLÁSÁRA VONATKOZÓ PROGRAMOK ÉS PROJEKTEK
2025. ÉVI TÁRSFINANSZÍROZÁSÁRA**

**I. A PÁLYÁZAT ALAPVETŐ CÉLJA**

A pályázati kiírás célja a Vajdaság autonóm tartományi egyesületek, alapok és alapítványok (a továbbiakban: pályázó) multikulturalizmus és a nemzetek közötti tolerancia megőrzését és ápolását célzó 2025. évi programjainak és projektjeinek támogatása.

**II. PÁLYÁZATI FELTÉTELEK**

* A Pályázatot összesen **19.000.000,00** dinár összegre hirdetjük meg.
* A Titkárság multikulturalizmus és nemzetek közötti tolerancia fejlesztését, ápolását és megőrzését támogató költségvetési eszközeinek odaítélésére a Vajdaság Autonóm Tartományban bejegyzett székhelyű, valamint a multikulturalizmus és a nemzetek közötti tolerancia megőrzésére, illetve ápolására vonatkozó projektekkel és programokkal rendelkező pályázók jelentkezhetnek.
* A Pályázaton nem vehetnek részt a költségvetés közvetlen és közvetett felhasználói, a gazdasági társaságok, valamint a nemzeti tanácsok.
* A pályázati dokumentáció **2025. január 29-től** vehető át a Titkárság irodahelyiségeiben, vagy letölthető a Titkárság www.puma.vojvodina.gov.rs honlapjáról.
* A pályázati kérelmek benyújtási határideje **2025. február 28.**
* A Pályázaton támogatásban részesülnek azok a pályázók, akik a multikulturalizmus és a nemzetek közötti tolerancia megőrzését vagy ápolását célzó projektekkel és programokkal vesznek részt, különösen az alábbiakra pályázók:
* a nyelv, a népszokások, valamint a régi mesterségek megőrzése és ápolása,
* a néphagyományok őrzése és bemutatása,
* a művelődés, a tudományok és a művészet fejlesztéséhez szükséges feltételek megteremtése,
* a népi alkotások ápolása és ösztönzése,
* a kivételes jelentőségű kulturális javak bemutatása,
* a nemzeti kisebbségek – nemzeti közösségek közötti toleranciát és jogokat ápoló irodalmi, drámaművészeti, színpadi, zenei és képzőművészeti alkotások, valamint emlékrendezvények, fesztiválok, évfordulók alkalmából tartott rendezvények, művésztelepek, táborok,
* a nemzeti kisebbségek – nemzeti közösségek közötti toleranciát és jogokat ápoló konferenciák, versenyek, összejövetelek és hasonlók,
* az amatőrizmus ápolása és előmozdítása, együttesek vendégszereplése,
* az anyaországgal való együttműködés, valamint más együttműködési formák,
* a nemzetek közötti tolerancia szellemiségét a fiatalok körében fejlesztő, megtartó és ápoló projektek,
* TV és rádióműsorok, internetes prezentációk, egyéb elektronikus prezentációk, nyomtatott propagandatevékenységek, nyomtatott médiában végzett tevékenységek, valamint egyéb médiatevékenységek előállítása és gyártásának előmozdítása.
* A Titkárság a Pályázat alapján kizárólag azon tevékenységeket társfinanszírozza, amelyek a Pályázat meghirdetésének napjától 2025. december 31-ig terjedő időszakban kerülnek megvalósításra.
* A Pályázatot közzé kell tenni Vajdaság Autonóm Tartomány Hivatalos Lapjában, Vajdaság AT egész területét lefedő tömegtájékoztatási eszközben, a Titkárság honlapján, valamint az e-Közigazgatás portálon szerb nyelven, illetve a Vajdaság Autonóm Tartomány területén hivatalos használatban levő nemzeti kisebbségi nyelveken.

**III. A PÁLYÁZATI KÉRELMEK BENYÚJTÁSÁNAK MÓDJA**

* A pályázati kérelmet (kizárólag szerb nyelven, illetve a Vajdaság Autonóm Tartomány területén hivatalos használatban levő nemzeti kisebbségi nyelven kitöltött pályázati űrlapon, egy példányban) az alábbi címre kell megküldeni:
1. postán:

*Pokrajinski sekretarijat za obrazovanje, propise, upravu i nacionalne manjine – nacionalne zajednice, Bulevar Mihajla Pupina 16, 21000 Novi Sad*
(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, Mihajlo Pupin sugárút 16. szám, 21000 Újvidék), a következő megjelöléssel:

*„Prijava na Javni konkurs sufinansiranje programa i projekata očuvanja i negovanja multikulturalnosti i međunacionalne tolerancije u AP Vojvodini u 2025. godini”*

(Pályázati kérelem a Vajdaság Autonóm Tartomány területén a multikulturalizmus és a nemzetek közötti tolerancia megőrzésére és ápolására vonatkozó programok és projektek 2025. évi társfinanszírozására), vagy

1. személyesen, a tartományi közigazgatási szervek iktatójában (a Tartományi Kormány épületének szolgálati bejárata, Báni átjáró sz.n., Újvidék) 9-től 14 óráig.
* A pályázók részére nincs megszabva, hány pályázatot nyújthatnak be. Amennyiben egy pályázó **több pályázatot nyújt be,** **valamennyi pályázatot** **külön küldeményként kell megküldeni**, és minden egyes programra/projektre külön pályázatot kell benyújtania.
* A pályázó ugyanazzal a projekttel vagy programmal kizárólag egy alkalommal pályázhat a Titkárság által meghirdetett projekt-társfinanszírozási pályázatra.

**IV. TOVÁBBI PÁLYÁZATI ÚTMUTATÓ**

* A Titkárság fenntartja a jogát, hogy a pályázóktól, szükség esetén, kiegészítő dokumentációt és információkat kérjen, illetve az eszközök odaítélésére további feltételek teljesítését határozza meg.
* A pályázati kérelmeket a pályázati bizottság értékeli és bírálja el, éspedig a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság Vajdaság autonóm tartományi multikulturalizmus és tolerancia előmozdítását és fejlesztését célzó költségvetési eszközeinek 2025. évi odaítéléséről szóló szabályzatban meghatározott mércék alapján.
* A tartományi titkár meghozza az eszközök odaítéléséről szóló határozatot, amelyet közzé kell tenni a Titkárság hivatalos honlapján és az e-Közigazgatás portálon.
* A pályázó, aki részére a Pályázat alapján eszközöket ítélnek oda, köteles a Titkárság részére adatot benyújtani a Kincstári Igazgatóságnál megnyitott külön rendeltetésű alszámláról, minden egyes rendeltetés (programra/projektre) vonatkozásában.

További információk a Pályázatról a Titkárságon a 021/487 4604-es telefonszámon, a bojan.greguric@vojvodina.gov.rs e-mail címen, illetve a Titkárság http://www.puma.vojvodina.gov.rs című honlapján kaphatók.

 Ótott Róbert, s. k.

 tartományi titkár